Il-Viċi Kap tal-Partit Nazzjonalista David Agius staqsa kif jista' jkun tifla tinħareġ minn Malta waqt li qiegħda taħt care order. Meta kien qed jitkellem fid-dibattitu dwar il-kumitat ta' Provvista għall-Ministeru għall-Familja, Drittijiet tat-Tfal u Solidarjetà Soċjali, Agius qal li din it-tifla mill-Eriteria, li għandha seba' snin, kienet ilha sitt snin fostered. Huwa qal li din inħarġet minn ommha b'passport falz b'titjira lejn il-Belġju. Agius spjega l-inkwiet tal-ġenituri tal-fostering li ma jafux x'ġara mit-tifla li skont rapporti fil-ġurnali din tinsab il-Ġermanja. "Mill-vouchers l-anzjani ma ħadu xejn" – Deguara Id-deputat Nazzjonalista Maria Deguara qalet li l-anzjani mill-vouchers ma gawdew xejn. "L-anzjani la marru fir-ristoranti, la marru weekend breaks u lanqas marru għand il-hairdressers jew jagħmlu d-dwiefer," qalet Deguara. "Kien ikun aħjar li kieku l-Gvern ħalla f'idejn l-anzjan biex jonfqu l-vouchers fuq l-mediċini jew biex iħallsu l-kontijiet tad-dawl". Deguara fissret kif kien ikun jagħmel iktar sens li kieku l-Gvern iżid is-somma ta' €100 minflok ta l-vouchers. Hija qalet issa se jerġa' jiġri l-istess għaliex il-Gvern jinteressah biss mill-ekonomija. Hija stqarret li l-anzjani huma mbeżża' jidħlu l-isptar għax jafu x'ġara fil-pajjiżi ġirien fejn ġew diskriminati kontra pazjenti aktar żgħażagħ. " Għandhom raġun l-anzjani li wasslu għall-konklużjoni li jekk ikollhom bżonn jittieħdu l-isptar anki għall-influwenza staġjonali, dawn mhumiex se jingħataw trattament xieraq," temm tgħid Deguara. .td_uid_3_5fa65cad298f2_rand.td-a-rec-img{text-align:left}.td_uid_3_5fa65cad298f2_rand.td-a-rec-img img{margin:0 auto 0 0}